A magyar zenei világ a háborús viszonyok miatt csak jóval később értesült haláláról, Mosonmagyaróvár városa pedig 1978-ban, a Műhely című folyóiratban megjelent Csiszár Péter-tanulmányból tudta meg, hogy korának egyik kiemelkedő hegedűművésze és pedagógusa a településükön született és töltötte gyermekkorát. Ezután jelölték meg szülőházát emléktáblával. Az emlékét ápoló Fejes Józsefné Zenei Alapítvány halálának ötvenedik évfordulójára emléknapokat rendezett, melynek fővédnöke Ida Haendel hegedűművész, egykori Flesch-növendék volt. Ekkor kerülhettek Flesch Károly hamvai Luzernből szülővárosába, abba a sírboltba, amelyben szülei is nyugszanak.